agnáye tvā gāyatráchandasaṃ gr̥hṇāmī́ti gāyatrám prātaḥsavanaṃ tátprātaḥsavanam právr̥hatī́ndrāya tvā triṣṭupchandasaṃ gr̥hṇāmī́ti traíṣṭubham mā́dhyandinaṃ sávanaṃ tanmā́dhyandinaṃ savanam právr̥hati víśvebhyastvā devébhyo jágacchandasaṃ gr̥hṇāmī́ti jā́gataṃ tr̥tīyasavanaṃ táttr̥tīyasavanam právr̥hatyanuṣṭúpte'bhigara íti yadvā́ ūrdhvaṃ sávanebhyastadā́nuṣṭubhaṃ tádevaìtatprávr̥hati tannā̀bhíṣuṇoti vájro vai grā́vā vāgádābhyo nedvájreṇa vā́caṃ hinásānī́ti